Կորեա-ամերիկյան տարաձայնություններ հակաբալիստիկ համակարգի տեղակայման հարցում
Հարավային Կորեայի նորընտիր նախագահ Մուն Ջե-ինն այցելել է Վաշինգտոն՝ նախագահ Թրամփին հանդիպելու համար: Հանդիպմանը կքննարկվեն առևտրային հարաբերությունների, պաշտպանության ոլորտի և Հյուսիսային Կորեայի հետ կապված հարցեր:
ԱՄՆ-ի նախագահ Դոնալդ Թրամփի ու Հարավային Կորեայի նորընտիր նախագահ Մուն Ջե-ինի առաջին հանդիպմանը կողմերի միջև առկա կլինեն տարբեր տարաձայնություններ: Նախընտրական քարոզարշավի ընթացքում նախագահ Թրամփը բազմիցս քննադատել է Սեուլին Միացյալ Նահանգների հետ անարդար առևտրային հարաբերությունների համար՝ սպառնալով դուրս բերել զորքերը Հարավային Կորեայից: «Մենք վճարում ենք Հարավայի Կորեային: 28 հազար զինվոր ունենք առաջին գծում»,- ասում է նախագահ Թրամփը Նախագահ Թրամփը չի շրջանցել նաեւ Հյուսիսային Կորեան՝սպառնալով, որ կհրահանգի սպանել Հյուսիսային Կորեայի բռնապետ Կիմ Չեն Ինին, սակայն հետագայում հայտարարել էր, որ պատրաստ է հանդիպելու վերջինիս հետ: Հարավային Կորեայի նախագահ Մունը ևս Փհենյանի հետ երկխոսության քաղաքականության կողմնակից է: «Թրամփը հակասական հայտարարություններ է արել Հյուսիսային Կորեայի վերաբերյալ, սակայն կարծում եմ, որ ընդհանուր ռազմավարությունը կայանում է ճնշման միջոցով երկխոսության համար համապատասխան պայմաններ ստեղծելու մոտեցման մեջ: Եվ այդ մոտեցումնը աջակցում է նախագահ Մունը»,- նշում է Հարի Սամորը Հարվարդի համալսարանից: Սակայն երկրների միջև առկա են նաև տարաձայնություններ, մասնավորապես ամերիկյան հակաբալիստիկ հրթիռային համակարգի տեղակայման հարցում: Նախագահ Մունը ժամանակավորապես կանգնեցրել է տեղակայման գործընթացը բնապահպանական խնդիրների պատճառով, որը զայրացրել է Վաշինգտոնին: Սակայն փորձագետները կարծում են, որ կողմերը կխուսափեն լարվածությունը հանրայնացնելուց: «Ընտրվելուց հետո երկու նախագահներն էլ հակված են համագործակցելու և շփվում են կամ ուղակի, կամ հատուկ բանագնացների միջոցով, ուստի կարծում եմ՝ երկու նախագահներն ամեն ինչ կանեն գագաթաժողովին պարզ դեմքով հանդես գալու համար»,- ասել է Բրյուս Քլիգները «Heritage Foundation» հաստատությունից: Սպիտակ տան բարձրաստիճան մի պաշտոնյա հաղորդել է, որ կողմերը կքննարկեն սովորական ռեժիմով հակահրթիռային համակարգի տեղակայման հարցը: Նա ընդգծել է, որ սպասվում է անկեղծ ու բարեկամական զրույց այդ հարցի շուրջ: